તમને એમ થશે કે ગૌરી કાઉ થઈને આટલું સારું ઈંગ્લીશ કઈ રીતે બોલે છે ? પણ એ તો બહુ સિમ્પલ છે. મારા લેન્ડ લોર્ડ રૂડા અંકલ અને લેન્ડ લેડી જીવી આન્ટીને બે ડોટરો છે. એકનું નામ જીની અને બીજીનું ટીની. બેઉ ઈંગ્લીશ મીડીયમ સ્કુલમાં ટાઈ પહેરીને જાય છે. એટલે એ ભણે અને જોર જોરથી સ્પેલિંગ અને એનાં અર્થ બોલે એ અમે અહિ ઉભા ઉભા સાંભળીએ. એટલું જ નહિ. અમને દિવસે બજારમાં ફરવાની છૂટ આપી છે રૂડા અંકલે. ઇન ફેક્ટ, અમારે આમારું એક ટંકનું ખાવાનું તો આમેય બારોબાર જ ગોઠવવાનું હોય છે, એટલે અમે માર્કેટમાં ફરતાં જ હોઈએ છે, યુ નો, વન્ડરીંગ. એટલે એમ રસ્તા પર જતાં આવતાં છોકરા છોકરીઓને મોબાઈલ પર વાતો કરતા સાંભળીએ છીએ. હવે ખબર પડી ? તમે મોબાઈલ પર વાત કરતા હોવ ત્યારે કાઉઝ તમને કેમ તાકી રહે છે ? અરે ડોગ્ઝો પણ આવું જ કરે છે. અમારી સોસાયટીનો મોતી ડોગ તો હજુ ૯ મહિનાનો છે પણ મારાથી પણ સારું ઈંગ્લીશ બોલે છે, બોલો !